- Adi Mutu a avut prima reacţie după CFR Cluj – Universitatea Craiova 1-2
- Ce a declarat antrenorul ardelenilor
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Adi Mutu a avut prima reacţie după meciul CFR Cluj – Universitatea Craiova, scor 1-2, din prima etapă a play-off-ului Ligii 1. "Briliantul" e sigur că echipa lui nu merita să piardă confruntarea cu oltenii.
CFR Cluj a ratat şansa să o depăşească pe Rapid şi să urce pe locul secund. Ardelenii au făcut un nou pas greşit în lupta pentru titlu, iar FCSB poate profita şi să se distanţeze la opt puncte de gruparea din Gruia.
Ce a declarat Adi Mutu după CFR Cluj – Universitatea Craiova 1-2
"Din păcate ăsta este fotbalul, nu cred că meritam să pierdem. Când joci în play-off şi ai atâtea ocazii şi nu reuşeşti să marchezi, fotbalul te judecă. Nu am ce să le reproşez băieţilor decât să fie mai clari în faţa porţii. Lipsa de experienţă a lui Matei se vede. De asta suntem aici, să îl ajutăm să crească.
Eu cred că meritam mai mult în seara asta. Nu o să spun nimic la cald, e supărat şi Matei. Este un tânăr, lipsa de experienţă s-a văzut. Faza golului 2 a fost o fază norocoasă, din mâna lui Matei a ajuns mingea la Mitriţă. Se reptă istoria meciului de la Craiova, când CFR a dominat şi a luat gol în minutul 90.
Sunt dezamăgit ca rezultat, e normal atunci când pierzi. Avem jucători convocaţi la naţionale, deci cei care vom rămâne vom încerca să punem la punct anumite lucruri. Ca joc nu am ce să reproşez, dar ce să zic… un campionat în care contraatacul contează foarte mult. Trebuia să fim puţin mai atenţi, ambele goluri erau de evitat.
Eu cred că a fost penalty clar la Mogoş, Ivan se uită după el şi nu joacă mingea. Altfel ar fi fost rezultatul, dar las specialiştii să vorbească despre acest episod. Vedem la sfârşit, fiecare eşec contează. Suntem acolo, 3 echipa la un punct. Vedem ce se va întâmpla şi mâine. Eu rămân cu părerea că nu e un rezultat corect, dar tabela vorbeşte întotdeauna. (Reporter: Ce poţi schimba?) Ce întrebare… poate Popescu era răcit şi nu scotea mingile din vinclu. Ce să schimb? Când joci fotbal, mai e şi echipa adversă. Au avut un portar care a scos mingi incredibile", a declarat Adi Mutu la digisport.ro.
Cum arată clasamentul actualizat al play-off-ului Ligii 1:
1. FCSB – 32 de puncte
2. UNIVERSITATEA CRAIOVA – 28 de puncte
3. RAPID – 28 de puncte
4. CFR CLUJ – 27 de puncte
5. FARUL – 25 de puncte
6. SEPSI – 22 de puncte
CFR Cluj are o singură victorie în ultimele patru meciuri din campionat. Sunt probleme pentru Adi Mutu.
CFR – Universitatea Craiova 1-2
Echipa Universitatea Craiova a învins sâmbătă seara, în deplasare, scor 2-1, gruparea CFR Cluj, în prima etapă a play-off-ului Superligii. Oltenii au trecut pe locul secund în clasament.
La Cluj gazdele au ratat patru-cinci ocazii clare de gol în prima jumătate de oră, dar cei care au deschis scorul au fost craiovenii, prin Baiaram, în minutul 38.În startul reprizei secunde Alexandru Mitriţă a mărit avantajul oaspeţilor, cu un gol frumos, din careu. Matei Ilie a readus în joc gazdele, cu un gol înscris în minutul 66, dar tot el a fost eliminat cu cartonaş roşu direct după ce l-a călcat, din spate, pe Jovan Markovic. Era minutul 87 şi clujenii nu au mai avut forţă să egaleze, iar Craiova s-a impus cu 2-1.
În clasament, Universitatea Craiova a venit pe locul secund în play-off, cu 28 de puncte, iar CFR Cluj a rămas cu 27 de puncte şi este pe locul 4.
CFR CLUJ: R. Sava – Mogoş, Boben, M. Ilie, Abeid – Muhar, K. Keita (El Kaddouri 75), Tachtsidis (Avounou 59) – Deac (C. Manea 89), Bîrligea (P. Michael 59), Otele. ANTRENOR: Adrian Mutu
UNIVERSITATEA CRAIOVA: L. Popescu – Căpăţînă, Maldonado, Badelj, Bancu – Al. Creţu, Mateiu, Mekvabishvili (Houri 70) – Baiaram, A. Ivan (Zajkov 75), Mitriţă (Markovic 82). ANTRENOR: Ivaylo Petev
Cartonaşe galbene: El Kaddouri 90, Avounou 90+5 / L. Popescu 72, Căpăţână 75, Badelj 80, Houri 90+4
Cartonaş roşu: Matei Ilie (CFR Cluj) minutul 87
Arbitri: Andrei Florin Chivulete – Mihai Marius Marica, Andrei Constantinescu – Marius Omuţ
Arbitri VAR: Florin Andrei – Alexandru Vodă
Observator: Iosif Olah